AIŠKINAMASIS RAŠTAS
DĖL LIETUVOS RESPUBLIKOS SVEIKATOS APSAUGOS MINISTRO 2004 M. rugsėjo 9 D. ĮSAKYMO NR. V-632 ,,DĖL žmogaus kraujodaros kamieninių ląstelių transplantacijos paslaugų, apmokamų iš žmogaus organų ir audinių transplantacijos paprastųjų išlaidų finansavimo programos lėšų, teikimo reikalavimų, bazinės kainos ir mokėjimo tvarkos aprašo patvirtinimo“ PAKEITIMO“ PROJEKTO

	1. Įsakymo projekto pavadinimas 
Lietuvos Respublikos sveikatos apsaugos ministro įsakymo „Dėl Lietuvos Respublikos sveikatos apsaugos ministro 2004 m. rugsėjo 9 d. įsakymo Nr. V-632 „Dėl Žmogaus kraujodaros kamieninių ląstelių transplantacijos paslaugų, apmokamų iš Žmogaus ir audinių transplantacijos paprastųjų išlaidų finansavimo programos lėšų, teikimo reikalavimų, bazinių kainų ir mokėjimo tvarkos aprašo patvirtinimo“ pakeitimo“ projektas.

	2. Įsakymo projekto tikslas (ko įsakymo projektu norima pasiekti, kokių teigiamų rezultatų laukiama):
Įsakymo projektu siekiama įgyvendinti Lietuvos Respublikos Vyriausybės 2011 m. liepos 7 d. nutarimo Nr. 819 „Dėl sutikimo reorganizuoti Valstybinę medicininio audito inspekciją prie Sveikatos apsaugos ministerijos“ (Žin., 2011, Nr. 89-4245) 2.4 punktą bei Valstybinės medicininio audito inspekcijos prie Sveikatos apsaugos ministerijos reorganizavimo, prijungiant ją prie Valstybinės akreditavimo sveikatos priežiūros veiklai tarnybos prie Sveikatos apsaugos ministerijos, reorganizavimo sąlygų aprašo, patvirtinto Lietuvos Respublikos sveiktos apsaugos ministro 2011 m. rugsėjo 7 d. įsakymu Nr. V-839 „Dėl Valstybinės medicininio audito inspekcijos prie Sveikatos apsaugos ministerijos reorganizavimo, reorganizavimo sąlygų aprašo ir Valstybinės akreditavimo sveikatos priežiūros veiklai tarnybos prie Sveikatos apsaugos ministerijos nuostatų patvirtinimo“ (Žin., 2011, Nr. 112-5279), 16.4 punktą, kad po reorganizavimo, nuo 2012-01-01, veiksiančiai Valstybinei akreditavimo sveikatos priežiūros veiklai tarnybai prie Sveikatos apsaugos ministerijos (toliau – VASPVT) pereina visos reorganizuojamos Valstybinės medicininio audito inspekcijos prie Sveikatos apsaugos ministerijos teisės ir pareigos.

	3. Įsakymo projekto esmė (kaip teisiniai santykiai yra reglamentuojami dabar ir kaip pasikeis jų reglamentavimas priėmus ministro įsakymo projektą, kokios numatomos naujos teisinio reglamentavimo nuostatos, naujai reglamentuojamų klausimų teigiamos savybės):
VASPVT nuo 2012 m. sausio 1 d. pradės vykdyti sveikatos priežiūros paslaugų kokybės kontrolę vadovaudamasi Minimalių asmens sveikatos priežiūros paslaugų kokybės reikalavimų aprašu, patvirtintu Lietuvos Respublikos sveikatos apsaugos ministro 2008 m. balandžio 28 d. įsakymu Nr. V-338 (Žin., 2008, Nr. 53-1992). Atskiroms asmens sveikatos priežiūros paslaugoms kokybės reikalavimai nėra reglamentuoti, žmogaus kraujodaros kamieninių ląstelių transplantacijos paslaugų teikimo kokybės kontrolė bus vykdoma bendra tvarka, vadovaujantis aukščiau minėtu aprašu, todėl Žmogaus kraujodaros kamieninių ląstelių transplantacijos paslaugų, apmokamų iš Žmogaus organų ir audinių transplantacijos paprastųjų išlaidų finansavimo programos lėšų, teikimo reikalavimų, bazinių kainų ir mokėjimo tvarkos aprašo 20 punktas laikytinas pertekliniu ir pripažintinas netekusiu galios. 

	4. Įsakymo projekto derinimas (su kokiomis institucijomis įsakymo projektas derintas, jei taip, tai ar atsižvelgta į jų pateiktas pastabas):
Įsakymo projektas nebus derinamas su kitomis institucijomis.

	5. Kiti paaiškinimai, kurie įsakymo projekto rengėjų nuomone, yra būtini: ---------

	6. Įsakymo projekto autorius ar autorių grupė:
       Projektą parengė VASPVT, direktorius Juozas Galdikas. Tiesiogiai projektą rengė VASPVT Teisės ir bendrųjų reikalų skyriaus vedėjas Darius Giruckas (tel. 2615177, darius.giruckas@vaspvt.gov.lt).

